मुंबई आया तो कपिल दिन-रात साथ थे, आमिर ने पूरी टीम के साथ पार्टी की
गिप्पी ग्रेवाल पंजाबी फिल्म ‘कैरी ऑन जट्टा’ की फ्रेंचाइजी ‘कैरी ऑन जट्टा-3’ लेकर आ रहे हैं। इस फिल्म की हीरोइन सोनम बाजवा हैं। दोनों अपनी फिल्म का ट्रेलर लांच करने मुंबई आए। इस मौके पर गिप्पी के दोस्त आमिर खान और कपिल शर्मा मौजूद रहे।Actor Gippy Grewal spoke on friendship with Aamir-Kapil
गिप्पी ग्रेवाल पंजाबी फिल्म ‘कैरी ऑन जट्टा’ की फ्रेंचाइजी ‘कैरी ऑन जट्टा-3’ लेकर आ रहे हैं। इस फिल्म की हीरोइन सोनम बाजवा हैं। दोनों अपनी फिल्म का ट्रेलर लांच करने मुंबई आए। इस मौके पर गिप्पी के दोस्त आमिर खान और कपिल शर्मा मौजूद रहे। गिप्पी ग्रेवाल ने दैनिक भास्कर से खास मुलाकात में फिल्म सहित अपनी दोस्ती पर बात की। प्रमुख अंश:
‘कैरी ऑन जट्टा’ की फ्रेंचाइजी को किस तरह से आगे बढ़ाए हैं?
हमने पहली फिल्म ‘कैरी ऑन जट्टा’ बनाई थी, वह आउट एन आउट कॉमेडी थी। फैमिली में सबके सब अजीब ही हैं। थोड़े लाउड कैरेक्टर्स थे। कह सकते हैं कि कंफ्यूजन वाला फॉर्मेट है। ‘कैरी ऑन जट्टा-3’ भी उसी तरह की फिल्म है। मैं वह लड़का हूं, जिसके पिता लॉयल हैं। अच्छा-खासा पैसा है। लंदन में रहता हूं। कुछ खास काम करता नहीं हूं। पिता को लगी है कि इसकी शादी हो जाए। मेरे लिए फिल्म में काम करने में कोई मुश्किल नहीं थी, क्योंकि टीम रिपीट ही हो रही है। मुझे लगता है कि कॉन्सेप्ट बहुत अच्छा है। यह ऐसी फिल्म है, जिसे हर आयु वर्ग के लोग देखना चाहते हैं।
अगले सीजन से दर्शकों की उम्मीद ज्यादा बढ़ जाती हैं?
‘हां, क्योंकि कुछ लोग तुलना करने लग जाते हैं कि पहले वाली फिल्म वैसी थी, दूसरी ऐसी थी। चूंकि मैं इस फिल्म का प्रोड्यूसर भी हूं, तो अपने डायरेक्टर और राइटर से बात करता था कि लोगों को ‘कैरी ऑन जट्टा’ देखने आना है। जिन्होंने पहली और दूसरी फिल्म देखी है, उनको यही लगना चाहिए कि यह उसी फिल्म का हिस्सा है, पर लोगों को नया भी लगा।’
‘हमने पहली फिल्म पंजाब, दूसरी जालंधर और इस बार पूरी शूटिंग लंदन में की है। लोकेशन, सेटअप, विजुअल, फिल्म के गाने और बजट बड़ा हो गया है। यह सब ज्यादा देखने को मिलेगा, पर फिल्म का फ्लेवर नहीं छोड़ा। कहानी नई है। पहली और तीसरी कहानी का कोई मैच नहीं है। लेकिन कैरेक्टर वैसे हैं।’
इस बार फिल्म का बजट कितना बढ़ गया है?
बजट बहुत बढ़ गया है। पहली फिल्म ‘कैरी ऑन जट्टा’ से दूसरी फिल्म चार गुना ज्यादा बजट में बनी थी। अब दूसरी से तीसरी का बजट उससे भी चार गुना ज्यादा बढ़ गया है। इसके आर्टिस्ट पहले की अपेक्षा अब और महंगे हो गए हैं। कल तक जिसकी 100 रुपए वैल्यू थी, आज उसकी पांच हजार वैल्यू हो गई है। पहली फिल्म ‘कैरी ऑन जट्टा’ आई थी, तब वह पंजाब की सबसे बड़ी फिल्म थी। दूसरी फिल्म 2018 में आई, तब उसने सरे रिकॉर्ड तोड़ दिया। अब यह तीसरी फिल्म है, सो अब इसमें आर्टिस्ट का नाम भी हो गया है। इस बार हम चाहते थे कि फिल्म का बड़ा करें, इसलिए लंदन में शूट किया।
आमिर खान के साथ कुछ काम भी कर रहे हैं?
देखिए, वे एक अलग जगह पर काम कर रहे हैं और मैं एक अलग जगह पर काम करता हूं। हां, कोई चीज अच्छी होगी, तब जरूर करेंगे। उन्होंने पचास बार बोला कि किसी पंजाबी फिल्म में अच्छा रोल है, गेस्ट रोल करना हो, तब मुझसे करवाओ। मैंने उनको भी बोला कि हम दोस्त हैं। मेरे खून में वह नहीं है कि दोस्ती का नाजायज फायदा उठाऊं। जिस दिन मुझे लगेगा कि मेरी इस फिल्म में आमिर खान चाहिए, उस दिन उन्हें जाकर सुनाऊंगा। आमिर को कंटेंट के ऊपर कंविंस करके लाऊंगा। दोस्ती के तौर पर तो कभी भी लेकर आ सकता हूं, पर उसका फायदा नहीं है।
मुंबई आने पर बतौर दोस्त आमिर खान ने किस तरह से स्वागत किया?
आमिर खान बहुत प्यार दोस्त हैं। इंडस्ट्री में बहुत ज्यादा दोस्त नहीं हैं, पर जो हैं, वे बहुत अजीज हैं। वे ट्रेलर लॉन्च पर आए और उस रात मुझे और मेरी पूरी टीम को अपने घर पर पार्टी पर बुलाए। हमारी पूरी टीम को उन्होंने घर पर खाना खिलाया, पार्टी दी। उनके घर 5 बजे तक नाच-गाना और पार्टी चलती रही। दो दिन से मुंबई आया हूं, तब से कपिल दिन-रात हमारे साथ में ही हैं।
मुंबई में ट्रेलर लॉन्च करने का उद्देश्य क्या है?
मुंबई में बहुत से लोगों से मिलता हूं, जो पंजाबी नहीं हैं। वे कहते हैं कि मैंने ‘कैरी ऑन जट्टा’ देखी। मैं पूछता हूं कि यह फिल्म कहां देखी, तो बताते हैं कि इसे टीवी पर देखा, डाउनलोड करके देखा। उस समय मुझे लगता है कि इसे सिनेमा में क्यों नहीं देखा। लेकिन उनको पता ही नहीं होता है कि यह फिल्म कहां लगी हुई है। सिनेमा से उतर जाने के बाद उन्हें पता चलता है, तब वो कहीं से डाउनलोड करके देखते हैं। अब चूंकि मुंबई में प्रमोट कर रहा हूं कि 29 जून को ‘कैरी ऑन जट्टा-3’ आ रही है, तब वह एक सेट ऑडियंस हमारी फिल्म देखने जाएगी। इस तरह पंजाबी लैंग्वेज फिल्म बड़ी होगी, तब साउथ की तरह हम भी इसे मल्टी लैंग्वेज में ला सकेंगे।
हिंदी फिल्मों में एक्टिंग को लेकर क्या सोचते हैं?
मेरे मन में ऐसा कुछ नहीं है। मैंने पहले फरहान अख्तर की फिल्म ‘लखनऊ सेंट्रल’ सहित एक-दो फिल्में की, पर वह इतनी अच्छी नहीं चली। दूसरा, पंजाब में अच्छा काम कर रहा हूं। मैं यहां फिल्में तब करूंगा, जब लगेगा कि यह तो बहुत अच्छी चीज है। मेरे पंजाब के दर्शक भी फिल्म देखकर खुश होंगे। मैंने फरहान के साथ फिल्म इसलिए कर ली थी, क्योंकि वह पंजाबी बंदा था, सरदार था, उसके साथ क्या-क्या हुआ था, उसकी लाइफ की जर्नी थी। मुझे लगा कि अच्छी फिल्म है। खैर, राइट चीजें आएंगी, तब करूंगा।’